Narodna skupština
20051114

Pošto smo se izjasnili o osporenim predlozima iz Predloga odluke, prelazimo na odlučivanje o Predlogu odluke, u celini. Stavljam na glasanje Predlog odluke o izboru predsednika sudova, broj 119–1901/05, bez predloga za izbor Slaviše Stojanovića, za predsednika Opštinskog suda u Lajkovcu i Božidara Vasića, za predsednika Opštinskog suda u Ubu, čiju je kandidaturu povukao Visoki savet pravosuđa i bez predloga za izbor Siniše Stojiljkovića, za predsednika Opštinskog suda u Bujanovcu, čiju je kandidaturu, u ime Visokog saveta pravosuđa, na sednici Odbora za pravosuđe i upravu održanoj 6. oktobra 2005. godine, povukla Vida Petrović-Škero, predsedavajući Visokog saveta pravosuđa i bez osporenih predloga o kojima se Narodna skupština prethodno izjasnila. Za 119, nisu glasala 54, od 173 narodna poslanika.